# Személyi számítógépVAIO Pro 11/13SVP1122/SVP1322

## A BLUETOOTH(R) funkció használatával kapcsolatos megjegyzések

A BLUETOOTH funkció használatának megkezdése előtt olvassa el a helyes felhasználásra vonatkozó alábbi figyelmeztetéseket.

- Egyes országokban, illetve régiókban helyi korlátozások vonatkozhatnak a BLUETOOTH funkció használatára.

- Előfordulhat, hogy a BLUETOOTH funkció nem működik bizonyos eszközökkel (a gyártó vagy a gyártó által használt alkalmazásverzió miatt). Vásárlás előtt ellenőrizze a BLUETOOTH-eszköz rendszerkövetelményeit.

  A BLUETOOTH-eszközökről bővebben a VAIO Támogató webhelyén tájékozódhat.

  Egyes BLUETOOTH-eszközök hitelesítést igényelnek (párosítás) mielőtt más eszközhöz csatlakoztatják őket. Az ilyen eszközök csatlakoztatása előtt végezze el a hitelesítési eljárást.

- A BLUETOOTH-eszközök a 2,4 GHz frekvenciasávban működnek, melyet több más eszköz is használ. Bár a BLUETOOTH-eszközökben alkalmazott technológia minimalizálja az azonos frekvenciasávot használó egyéb eszközök által okozott rádiófrekvenciás interferenciát, mégis előfordulhat, hogy ez az interferencia a kommunikáció sebességének és hatótávolságának csökkenését okozza, illetve bizonyos esetekben kommunikációs hibát idézhet elő.

- A kommunikáció sebessége és hatótávolsága a következő körülményektől függően változhat:

  - Az egymással kommunikáló eszközök távolsága

  - Az eszközök között található fizikai akadályok

  - A környezet elemei, például a falak, illetve azok anyaga

  - Az eszköz konfigurációja

  - Használatban levő alkalmazások

  - A rádiójel-átviteli körülmények

    A jelkörnyezet függvényében előfordulhat, hogy a kommunikáció megszakad.

- Ha VAIO számítógépe képes a nagy sebességű BLUETOOTH-kapcsolatra, és nagy sebességű kommunikációra tervezi használni, engedélyezze a vezeték nélküli helyi hálózat és a BLUETOOTH funkciót is a számítógépen.

- Nagyméretű fájlok esetenként megsérülhetnek a hosszú ideig tartó átvitel folyamán a BLUETOOTH-szabvány korlátai és a környezetben keletkező elektromágneses interferencia miatt.

- Ha több BLUETOOTH-eszközt csatlakoztat VAIO számítógépéhez, azok túlzottan igénybe vehetik a kommunikációs csatornát, és ez az eszközök teljesítményének visszaesését okozhatja. Ez gyakori velejárója a BLUETOOTH technológia használatának, nem hibajelenség.

- Előfordulhat, hogy a videó és a hanganyag nem lesz szinkronban, ha a VAIO számítógép olyan videót játszik le, amelynek hangkimenete a csatlakoztatott BLUETOOTH-eszközön szólal meg. Ez gyakori velejárója a BLUETOOTH technológia használatának, nem hibajelenség.

- Minden BLUETOOTH-eszköz tanúsítási eljáráson esik át, melyet a Bluetooth SIG technológia szabályoz, biztosítandó, hogy az eszköz megfelel a BLUETOOTH szabvány előírásainak.

  Még abban az esetben is, ha a BLUETOOTH-eszköz megfelel a BLUETOOTH szabványnak, az eszközök egyedi teljesítménye, specifikációja és működése eltérő lehet. Előfordulhat, hogy az adatátvitel nem minden helyzetben lehetséges.

- Nem minden BLUETOOTH-eszköz esetében garantált, hogy az kompatibilis az Ön VAIO számítógépével.

- Ha sürgősen le kell tiltania a BLUETOOTH funkciót, kapcsolja ki VAIO számítógépét.

Ugrás a lap tetejére

### Kapcsolódó témák

- A BLUETOOTH(R) funkcióról
- Kommunikáció másik BLUETOOTH(R)-eszközzel, például egérrel
- A BLUETOOTH(R) kommunikáció leállítása
- A BLUETOOTH(R) biztonságról
- Megjegyzések a Wi-Fi(R) (Vezeték nélküli helyi hálózat) funkció használatához

Ugrás a lap tetejére