# Személyi számítógépVAIO Pro 11/13SVP1122/SVP1322

## A helyreállítás áttekintése

A helyreállítás az a folyamat, amellyel vissza lehet állítani a beépített tárolóeszközt az eredeti, gyári állapotba. A frissítés az a folyamat, amellyel helyreállítható az operációs rendszer, a főbb beállítások és a személyes adatok megőrzésével.

Ha a számítógép instabillá válik, először frissítse a VAIO számítógépet. Ha a probléma továbbra is fennáll, állítsa helyre a számítógépet.

A számítógép helyreállítása kétféleképpen végezhető el:

- Helyreállítási adathordozóról

- A helyreállítási területről

#### Megjegyzés

- A 64 GB-os, vagy a 128 GB-os SSD-vel felszerelt típusok nem támogatják a frissítési funkciót. Ha szeretné ellenőrizni az SSD kapacitását, nyomja meg az ASSIST gombot, amikor a VAIO számítógép ki van kapcsolva – így megjeleníti a VAIO Care (Helyreállító rendszer üzemmód) (VAIO Care (Rescue Mode)) képernyőt – majd válassza az Indítsa el a BIOS beállítást (Start BIOS setup) lehetőséget.

### Mikor kell helyreállítást vagy frissítést végezni?

- Ha VAIO számítógépének működése bizonytalanná válik

- Ha VAIO számítógépét vírus fertőzte meg

- Ha VAIO számítógépének működésében olyan problémák jelentkeznek, amelyeket nem lehet megoldani hibaelhárítási módszerekkel

- Ha tévedésből megformázta a C: meghajtót

### Mely alkalmazások használhatók a VAIO számítógépe helyreállításához vagy frissítéséhez, illetve helyreállítási adathordozó létrehozásához?

Használja az alábbi alkalmazásokat.

#### VAIO Care

- Helyreállítási adathordozók létrehozása

- A számítógép hardvereszközeinek ellenőrzése

#### VAIO Care (Helyreállító rendszer üzemmód): VAIO helyreállítási megoldások (VAIO Care (Rescue Mode): VAIO recovery solutions)

- A VAIO számítógép regisztrálása

- Adatok helyreállítása (biztonsági mentése)

- A beépített tárolóeszközön lévő összes adat törlése

#### Windows helyreállítási környezet (Windows RE)

- Frissítés

#### Tipp

- További információk a VAIO Care és VAIO Care (Helyreállító rendszer üzemmód): VAIO helyreállítási megoldások (VAIO Care (Rescue Mode): VAIO recovery solutions) súgójában érhetők el.

- VAIO számítógépet a Windows helyreállítási környezet (Windows RE) program használatával is helyreállíthatja.

### Mi az a helyreállítási terület?

A beépített tárolóeszköz helyreállítási területe olyan adatokat tartalmaz, amelyek a rendszer és az alkalmazások helyreállításához szükségesek. Általában a felhasználó nem tudja módosítani vagy törölni az itt lévő adatokat, de megvásárolhatók olyan alkalmazások, amelyek lehetővé teszik ezt.

### Mikor kell helyreállítási adathordozót létrehozni?

A helyreállítási adathordozók segítségével vissza lehet állítani a VAIO számítógépet az eredeti, gyári állapotba. Ha a Windows nem indul el, és törölte a helyreállítási területet, a helyreállítási adathordozóval kell elvégezni a helyreállítást.

Helyreállítási adathordozót érdemes rögtön a számítógép beüzemelése után létrehozni.

Ugrás a lap tetejére

### Kapcsolódó témák

- Helyreállítási adathordozók létrehozása
- A VAIO számítógép frissítése (A frissítés funkciót támogatott modellek)
- Helyreállítás a helyreállítási területről
- Helyreállítás helyreállítási adathordozóról
- A helyreállítással kapcsolatos megjegyzések

Ugrás a lap tetejére