# Személyi számítógépVAIO Pro 11/13SVP1122/SVP1322

## A megfelelő munkakörnyezet megteremtése

Ez a témakör azt írja le, hová helyezze és hová ne helyezze a VAIO számítógépet, illetve ismerteti az ergonómiai tudnivalókat.

### Hogyan helyezze el a VAIO számítógépet

A VAIO számítógép elhelyezése során biztosítsa a következőket:

- Könnyen hozzáfér egy áramforráshoz és a szükséges portokhoz.

- Elegendő helyet hagy a számítógép körül.

- A számítógép olyan sík felületen van, amely elég széles, és szemből tudja nézni a számítógép képernyőjét használat közben.

- A számítógépet maga elé tudja helyezni, úgy, hogy egyenesen ül előtte, és alkarja párhuzamos a talajjal.

### Hogyan ne helyezze el a VAIO számítógépet

Ha nem megfelelően helyezi el a VAIO számítógépet, az károsodást vagy meghibásodást okozhat. Ne helyezze a számítógépet olyan helyre, ahol a következő hatásoknak lehet kitéve:

- Közvetlen napsütés

- Mágneses tárgyak vagy mágneses mező a közelben

- Hősugárzás, például fűtőtest által

- Igen nagy por

- Magas páratartalom

- Gyenge szellőzés

#### Megjegyzés

- A szellőzőnyílás környéke rendkívüli mértékben felforrósodhat a VAIO számítógép működése közben. Óvatosan érintse meg ezt a területet.

- Ne helyezzen semmilyen tárgyat a szellőző elé, amely akadályozhatja a levegő kiáramlását.

#### Tipp

- A VAIO számítógép nagy frekvenciájú rádiójeleket használ, amelyek zavarhatják a rádió- vagy tévékészülék vételét. Ilyen esetben helyezze a számítógépet megfelelő távolságra a rádió- vagy tévékészülék.

### Ergonómiai szempontok

Javasoljuk, hogy lehetőség szerint vegye figyelembe a következő ergonómiai szempontokat.

#### Bútorok és testhelyzet

Válasszon olyan széket, amely megfelelően megtámasztja a hátát. Úgy állítsa be a szék magasságát, hogy a lábai egyenes helyzetben legyenek a padlón. Lábtámasz használatával még kényelmesebben ülhet.

Laza, egyenes testtartással üljön, és kerülje az előregörnyedést vagy a túlzott hátradőlést.

#### A számítógép kijelzőjének látószöge

A kijelző döntésével keresse meg a legjobb helyzetet. Ügyeljen arra, hogy a képernyő szemmagasságban vagy annál kicsit lejjebb legyen, amikor a VAIO számítógép előtt ül. Megfelelően állítsa be a képernyő fényerejét.

A kijelző megfelelő dőlésszögének és fényerejének beállításával csökkentheti szeme megterhelését és izmai kifáradását.

#### Megvilágítás

Válasszon olyan helyet, ahol az ablakokból és a lámpákból érkező fény nem csillog vagy tükröződik a kijelzőn. Közvetett megvilágítás használatával elkerülheti a fényes foltok megjelenését a kijelzőn. A megfelelő fényerősség javítja a kényelemérzetét, és hatékonyabbá teszi a munkát.

#### Megjegyzés

- A kijelző dőlésszögének beállítása során ne fejtsen ki túlzott erőt a VAIO számítógépre, így kerülje el a mechanikai károsodás kockázatát.

#### Tipp

- Külső kijelző használatára ugyanilyen szabályok vonatkoznak.

### A VAIO számítógép kezelésével kapcsolatos megjegyzések

VAIO számítógépének meghibásodása és károsodása elkerülése érdekében vegye figyelembe a következőket.

- VAIO számítógépét óvatosan helyezze sík felületre, hogy elkerülje a mechanikus ütődést.

- A számítógép áthelyezése előtt kapcsolja ki a VAIO számítógépet. A bekapcsolt számítógép mozgatása a merevlemez meghibásodását okozhatja. A számítógép áthelyezése előtt csatlakoztassa le az összes kábelt.

- Ne ejtse le és ne üsse meg a VAIO számítógépet. Akár egy kisebb ütés vagy vibráció is a merevlemez meghibásodását okozhatja.

- Ne helyezze a VAIO számítógépet instabil helyzetbe.

Ugrás a lap tetejére