# Személyi számítógépVAIO Pro 11/13SVP1122/SVP1322

## A biztonsági mentés típusai

A Windows Biztonsági mentés és visszaállítás eszközével is készíthet biztonsági másolatot értékes adatairól.

A különféle igényekhez igazodva többféle biztonsági mentés is lehetséges; ezekről olvashat alább.

### Fájlok biztonsági mentése

Ebben az esetben kijelölheti, hogy a VAIO számítógépen tárolt mely mappákról és fájlokról kíván biztonsági másolatot készíteni egy külső merevlemezre.

Az adatok biztonsági mentésének részleteiről itt olvashat: Windows súgó és támogatás (A Windows súgó és támogatás megnyitása).

### Rendszerképek biztonsági mentése

Létrehozhat egy biztonsági másolatot a VAIO számítógép teljes rendszeréről. Ha a beépített tárolóeszköz vagy a számítógép működésében valamilyen probléma adódik, a rendszerkép segítségével visszaállíthatja a számítógépet a mentéskori állapotba.

Rendszerkép létrehozásához egy másik merevlemez szükséges, amely NTFS szabvány szerint van megformázva. Rendszerképet optikai lemezre (pl. Blu-ray Disc vagy DVD-re) is menthet.

A rendszerkép létrehozásának részleteiről itt olvashat: Windows súgó és támogatás (A Windows súgó és támogatás megnyitása).

#### Megjegyzés

- Semmilyen esetben sem – tehát a VAIO számítógép meghibásodása esetén sem – állítjuk vissza az elveszett vagy megsérült adatokat, és kártérítést sem nyújtunk ilyen esetben.

- A VAIO számítógép megvásárlását követően érdemes minél hamarabb létrehozni helyreállítási adathordozókat. Abban az esetben, ha nem tud biztonsági másolatot készíteni adatairól a Windows erre szolgáló alkalmazásával a számítógép hibás működése miatt, használja a helyreállítási adathordozót az adatok biztonsági menésére.

  A helyreállítási adathordozó létrehozásáról bővebben a Helyreállítási adathordozók létrehozása fejezetben olvashat.

#### Tipp

- Ha az adott VAIO számítógépben nincs lemezmeghajtó, akkor a biztonsági mentés végrehajtása előtt egy külső eszközt, például külső merevlemezt vagy DVD-meghajtót kell csatlakoztatni a számítógéphez, vagy pedig módosítani kell a C: meghajtó partíciójának méretét, és új partíciót kell létrehozni a biztonsági mentés előtt. Bővebben lásd az Partíciók létrehozása című szakaszt.

Ugrás a lap tetejére

### Kapcsolódó témák

- A biztonsági mentés
- Adatok biztonsági mentése olyan esetben, amikor a Windows nem indítható
- Adatok helyreállítása a VAIO adatvisszaállító eszköz (VAIO Data Restore Tool) segítségével
- Rendszerfájlok visszaállítása a visszaállítási pont segítségével olyan esetben, amikor a Windows nem indítható

Ugrás a lap tetejére