# Személyi számítógépVAIO Pro 11/13SVP1122/SVP1322

## Mi a teendő, ha a tápellátás gomb megnyomása után a zöld tápellátás jelzőfény világítani kezd, a képernyő viszont üres marad?

- Ellenőrizze, hogy a fényerő és a kontraszt beállítása megfelelő-e.

- A kijelző kimenet külső kijelzőre lett állítva.

  Nyomja meg az Fn+F7 billentyűkombinációt többször a kívánt megjelenítési kimenet kiválasztásához, majd nyomja meg az Enter billentyűt.

- Ha külső kijelzőt használ, ellenőrizze, hogy az csatlakoztatva van-e a hálózati áramforráshoz, és be van-e kapcsolva. Ellenőrizze, hogy a fényerő és a kontraszt beállítása megfelelő-e.

  A kijelző kézikönyvében tájékozódjon a beállítások módosításáról.

- Nyomja meg az Alt+F4 kombinációt többször az alkalmazás ablak bezáráshoz.

  Elképzelhető, hogy alkalmazáshiba történt.

- Ha a VAIO számítógép képernyője rövid várakozást követően is sötét marad, indítsa újra VAIO számítógépét az alábbi lépéseket követve. Kérjük, vegye figyelembe, hogy az alábbi módszerek a nem mentett adatok sérüléséhez vezethetnek.

  - Válassza le az összes perifériás eszközt (például a nyomtatót és az USB-eszközöket), és csatlakoztassa le VAIO számítógépét a hálózatról.

  - Nyomja meg és tartsa lenyomva 4 vagy 10 másodpercnél hosszabb ideig a(Főkapcsoló) gombot, és figyelje, hogy kialszik-e a tápellátás jelzőfénye. Ezután kapcsolja vissza VAIO számítógépét.

- Ha a probléma továbbra is fennáll, vegye ki és tegye vissza az akkumulátort.

  Nyomja meg és tartsa lenyomva 4 vagy 10 másodpercnél hosszabb ideig a(Főkapcsoló) gombot, és figyelje, hogy kialszik-e a tápellátás jelzőfénye. Húzza ki VAIO számítógépe minden kábelét, a tápegységét is, nyomja meg és tartsa lenyomva az akkumulátor kiadó gombját három–öt másodpercig egy vékony egyenes tárggyal (például gemkapoccsal).

  Várjon körülbelül öt percet, majd csatlakoztasson ismét minden kábelt, és kapcsolja be ismét a számítógépet.

- Ha VAIO számítógépét közvetlenül hideg környezetből meleg környezetbe viszi át, illetve magas páratartalmú helyiségben használja, nedvesség csapódhat le a számítógép belsejében.

  Ilyen esetben, a számítógép bekapcsolása előtt várjon legalább egy órát.

  Lehetőleg ne használja a számítógépet magas páratartalmú helyiségben (ahol a relatív páratartalom több, mint 80%), mivel a számítógép meghibásodhat.

Ugrás a lap tetejére